open-index/open-wikipedia-markdown huggingface dataset:
Δερματοσκόπηση

Η δερματοσκόπηση είναι **ψηφιακή δερματολογική μέθοδος διάγνωσης**. Χρησιμοποιείται από τον εξειδικευμένο δερματολόγο για τη διαφορική διάγνωση των μελαγχρωματικών βλαβών, αλλά και για τη διάγνωση του δερματικού καρκίνου και του μελανώματος σε πρώιμο στάδιο.

Η δερματοσκόπηση πραγματοποιείται ψηφιακά με τη χρήση ειδικού μικροσκοπίου το οποίο μεγεθύνει το δέρμα, ώστε να μπορεί ο δερματολόγος να αξιολογήσει τα μορφολογικά χαρακτηριστικά και το χρώμα της επιδερμίδας, μεμονωμένους σπίλους (ελιές), αλλά και το ανώτερο τμήμα του χορίου, τα οποία δεν είναι ορατά με γυμνό μάτι ή με τη χρήση ενός απλού μεγεθυντικού φακού. 

Το ειδικό λογισμικό πρόγραμμα του συστήματος της ψηφιακής δερματοσκόπησης δίνει τη δυνατότητα δημιουργίας εικόνων **υψηλής ανάλυσης της δομής του δέρματος και κάθε σπίλου ξεχωριστά**. Με αυτό τον τρόπο, επιτυγχάνεται διαγνωστική ακρίβεια, γεγονός που δεν μπορεί να συμβεί με μια απλή κλινική εξέταση του δέρματος. 

Η διάγνωση με ψηφιακή δερματοσκόπηση περιλαμβάνει δύο μέρη:

* Αρχικά, ο δερματολόγος αξιολογεί την **μελανοκυτταρική ή μη μελανοκυτταρική βλάβη**, όπως είναι η σμηγματορροϊκή υπερκεράτωση και το μελαγχρωματικό βασικοκυτταρικό καρκίνωμα.

* Αν ο δερματολόγος διαγνώσει μελανοκυτταρική βλάβη, τότε προβαίνει σε **εξέταση ταυτοποίησης καλοήθους βλάβης** (π.χ. σπίλος) **ή κακοήθειας** (μελάνωμα).

Η ψηφιακή δερματοσκόπηση μαζί με την αυτόματη ολόσωμη χαρτογράφηση σπίλων θεωρείται η πλέον αξιόπιστη διαγνωστική μέθοδος για την έγκαιρη ανίχνευση του μελανώματος, αλλά και για την αποφυγή άσκοπης αφαίρεσης ακίνδυνων σπίλων.

## Παραπομπές


## Βιβλιογραφία
# *Dermoscopy Image Analysis*.*Volume 10 of Digital Imaging and Computer Vision.* M. Emre Celebi, Teresa Mendonca, Jorge S. Marques. Taylor & Francis, 2015
# *A Practical Guide to Dermoscopy.* Orit Markowitz. Wolters Kluwer Health, 2017

Κατηγορία:Δερματολογία
Κατηγορία:Ιατρική διάγνωση
Κλαρκ Ενσικουλού

Ο **Κλαρκ Ενσικουλού** (*Clarck N'Sikulu,* γεννημένος στις 10 Ιουλίου 1992 στη Λιλ) είναι Κονγκολέζος ποδοσφαιριστής, ο οποίος αγωνίζεται ως επιθετικός. Επίσης, έχει τη γαλλική υπηκοότητα. 

## Σταδιοδρομία σε συλλόγους
Τον Ιανουάριο του 2012 εντάχθηκε στην Εβιάν με ελεύθερη μεταγραφή από τη Λιλ. Έκανε το ντεμπούτο του στη Λιγκ 1 κατά τη διάρκεια της σεζόν 2012–13. Στην πρώτη του σεζόν με την Εβιάν σημείωσε 1 γκολ σε 6 αγώνες. Στις 4 Δεκεμβρίου 2013 σημείωσε το πρώτο γκολ στην εντός έδρας νίκη με 2–0 επί της Παρί Σεν Ζερμέν. 

Τη σεζόν 2016–17 αγωνίστηκε στη γαλλική Σταντ Λαβαλουά στη Λιγκ 2, σημειώνοντας 1 γκολ και δίνοντας 1 ασίστ σε 28 αγώνες πρωταθλήματος. 

Η σεζόν 2017–18 τον βρήκε για πρώτη φορά εκτός Γαλλίας, καθώς μετακινήθηκε στον Πλατανιά και στη Σούπερλιγκ, σημειώνοντας 5 γκολ και δίνοντας 2 ασίστ σε 29 αγώνες πρωταθλήματος. Στο τέλος της σεζόν αποδεσμεύτηκε, καθώς ο σύλλογος υποβιβάστηκε στη Φούτμπολ Λιγκ. 

Στις 27 Ιουνίου 2018 υπέγραψε τριετές συμβόλαιο με τον Ατρόμητο.

## Διεθνής σταδιοδρομία
Εκπροσώπησε την Εθνική Κ-20 του Κονγκό στο Φεστιβάλ Ποδοσφαίρου της Τουλόν του 2013.

## Παραπομπές


Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Γάλλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Εβιάν-Τονόν-Γκαγιάρ
Κατηγορία:Ποδοσφαιριστές Σταντ Λαβαλουά
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές Ατρόμητου Αθηνών
Κατηγορία:Ξένοι ποδοσφαιριστές στην Ελλάδα
Κατηγορία:Γάλλοι με καταγωγή από τη Λαϊκή Δημοκρατία του Κονγκό
Λίνος (αποσαφήνιση)

Στην ελληνική μυθολογία, ο **Λίνος** μπορεί να αναφέρεται στα ακόλουθα πρόσωπα:

*Λίνος, γιος του Λυκάονα.
*Λίνος, γιος του Απόλλωνα και της Ψαμαθούς.
*Λίνος, στρατιώτης στον στρατό από το Επτά επί Θήβας. Είχε σκοτωθεί από τον Υψέα στη Θήβα.

## Παραπομπές


Κατηγορία:Αποσαφηνίσεις ονομάτων
Οπλεύς

Στην ελληνική μυθολογία, **Oπλεύς** ήταν το όνομα των ακόλουθων προσώπων:

*Oπλεύς, γιος του Ποσειδώνα και της Κανάκης, κόρης του Αιόλου. Ήταν ο αδελφός του Αλωέα, του Εποπέα, του Νιρέα και του Τρίοπα.
*Oπλεύς, γιος του Λυκάονα.
*Oπλεύς, ένας από τους Λαπίθους που πολέμησε εναντίον των Κενταύρων.
*Oπλεύς, ένας στρατιώτης στον στρατό από το Επτά επί Θήβας και συμπολεμιστής του Τυδέα. Είχε σκοτωθεί από τον Αίπυτο.

## Παραπομπές


Κατηγορία:Αποσαφηνίσεις ονομάτων
Ενσενάδα

Η **Ενσενάδα** (, ) είναι παραθαλάσσια πόλη και δήμος στο Μεξικό και η τρίτη πολυπληθέστερη της πολιτείας Μπάχα Καλιφόρνια.

Είναι η δημοτική έδρα και το πολιτιστικό και εμπορικό κέντρο του δήμου Ενσενάντας, ένας από τους πέντε στους οποίους η πολιτεία είναι διαιρεμένη. Το 2015 ο δήμος είχε πληθυσμό 519.813 κατοίκους.

Η Ενσενάντα είναι μέλος του δικτύου δημιουργικών πόλεων της UNESCO από το 2015.

## Ιστορία

Ο πρώτος που έφτασε στην περιοχή όπου η σημερινή πόλη βρίσκεται, ήταν ο Ισπανός εξερευνητής *Juan Rodríguez Cabrillo*. Στη περιοχή όπου σήμερα βρίσκεται η πόλη ζούσαν ιθαγενείς που οι περισσότεροι πέθαναν από ασθένειες που μετέφεραν Ισπανοί, παρόλα αυτά κάποιοι απόγονοι τους υπάρχουν μέχρι και σήμερα στην πόλη με τις ίδιες πολυτέλειες όπως και οι κανονικοί άνθρωποι. Η πόλη ιδρύθηκε στις 17 Σεπτεμβρίου 1542 με το όνομα *San Mateo*. Το 1602 Ο *Sebastián Vizcaíno* μετονόμασε την πόλη σε *Ensenada de Todos Santos*.

Το 1882, η Ενσενάντα ορίστηκε η πρωτεύουσα της Μπάχα Καλιφόρνια και έγιναν προσπάθειες για την ανάπτυξη της περιοχής έγιναν από την Αγγλό-Μεξικανική Εταιρεία Γης και Αποικισμού. Οι προσπάθειες διακόπτονταν από την Μεξικανική επανάσταση, η οποία αναγκαστικά, άφησε την περιοχή να ερημωθεί. Το 1915, η πρωτεύουσα της πολιτείας μεταφέρθηκε στο Μεξικάλι, και το 1930 η Ενσενάντα είχε μόλις 5,000 κατοίκους. Κατά τις αρχές του εικοστού αιώνα, το όνομα της πόλης απλοποιήθηκε από το *Ensenada de Todos Santos* στο Ενσενάντα (Ensenada).

Στις 26 Ιανουαρίου 2007 ο Πάπας Βενέδικτος ΙΣΤ΄ δημιούργησε τη μητρόπολη του Ενσενάντα.

## Κλίμα

Η μέση βροχόπτωση είναι 280 χιλιοστά ετησίως, γεγονός που γίνεται κυρίως στους χειμερινούς μήνες. Η Ενσενάντα έχει ένα ήπιο ημίξηρο κλίμα (Κλιματική ταξινόμηση Κέππεν), όπως και το υπόλοιπο της βορειοδυτικής Μπάχα Καλιφόρνια. Κατά τους ψυχρούς μήνες από τον Νοέμβριο έως τον Φεβρουάριο, οι βροχοπτώσεις είναι σπάνιες και οι θερμοκρασίες είναι κατά μέσο όρο 13 ° C. Από την άλλη πλευρά, οι θερμότεροι μήνες από τον Ιούνιο έως τον Σεπτέμβριο είναι οι πιο ξηροί και κατά τη διάρκεια αυτού του χρόνου διατηρούν μια μέση θερμοκρασία 21 ° C. Από την άλλη πλευρά, οι θερμότεροι μήνες από τον Ιούνιο έως τον Σεπτέμβριο είναι οι πιο ξηροί και κατά τη διάρκεια αυτού του χρόνου διατηρούν μια μέση θερμοκρασία 21 ° C. Η χιονόπτωση είναι σπάνια με την τελευταίο πρόσφατη τον Ιανουάριο του 2007, όταν οι λόφοι νότια της πόλης έλαβαν μικρές ποσότητες χιονοπτώσεων.

## Αδελφοποιημένες πόλεις
Η Ενσενάντα έχει τρεις αδελφές-πόλεις:

## Παραπομπές


## Εξωτερικοί σύνδεσμοι
* 

Κατηγορία:Πόλεις του Μεξικού
Παύλος Μυλωνάς

Με το όνομα **Παύλος Μυλωνάς** μπορεί να αναφέρονται:

* Παύλος Μυλωνάς (πολιτικός), Ελληνοκύπριος δημοσιογράφος και πολιτικός
* Παύλος Μυλωνάς (αρχιτέκτονας), Έλληνας αρχιτέκτονας και μέλος της Ακαδημίας Αθηνών
* Παύλος Μυλωνάς, Διευθύνων Σύμβουλος Εθνικής Τράπεζας.
Ελένα Ασανίνα

Η **Έλενα Ασεσίνα της Βουλγαρίας** (Βουλγαρική γλώσσα : *"Елена"*, περί το 1224 - 1252) από τον Οίκο των Ασέν της Βουλγαρίας ήταν Βασιλική σύζυγος στην Αυτοκρατορία της Νίκαιας χάρη στον γάμο της με τον αυτοκράτορα Θεόδωρο Β΄ Βατάτζη. Η Έλενα Ασεσίνα ήταν κόρη του Τσάρου της Βουλγαρίας Ιβάν Ασέν Β΄ και της δεύτερης συζύγου της Άννας Μαρίας της Ουγγαρίας.

## Βιογραφία

Η Έλενα Ασεσίνα γεννήθηκε γύρω στο 1224 ως κόρη του Τσάρου Ιβάν Ασέν Β΄ και της δεύτερης συζύγου του Άννας Μαρίας της Ουγγαρίας, τα αδέλφια της ήταν ο ανήλικος αυτοκράτορας Καλιμάν Α΄ Ασέν και η πριγκίπισσα Ταμάρα της Βουλγαρίας. Οι μητρικοί παππούδες της ήταν ο Ανδρέας Β΄ της Ουγγαρίας και η Γερτρούδη της Μερανίας, οι πατρικοί παππούδες της ήταν ο Τσάρος Ιβάν Ασέν Α΄ και η σύζυγος του Έλενα-Ευγενία. Ο πατέρας της, θέλοντας να συμμαχήσει με την Λατινική Αυτοκρατορία της Κωνσταντινούπολης, ζήτησε να την αρραβωνιάσει με τον Βαλδουίνο Β΄ ντε Κουρτεναί τελευταίο Λατίνο αυτοκράτορα της Κωνσταντινούπολης και να αναλάβει την αντιβασιλεία εκεί, μια και ο Βαλδουίνος Β΄ ήταν ανήλικος.

Οι βαρόνοι φοβήθηκαν και αρνήθηκαν. Τότε ο Ιβάν Ασέν Β΄ τους επιτέθηκε. Έγινε συμμαχία με τον Ιωάννη Γ΄ Βατάτζη Αυτοκράτορα των Ρωμαίων στη Νίκαια, που επισφραγίστηκε με επιγαμία: η Ελένα παντρεύτηκε τον γιο τού Θεόδωρο Β΄ Βατατζή. Οι Βούλγαροι ζήτησαν να αποκατασταθεί το πατριαρχείο τους ενώ η Αυτοκρατορία της Νίκαιας θα δεχόταν τα εδάφη της στην Θράκη. Μετά την επικύρωση της συνθήκης τα δύο παιδιά παντρεύτηκαν τελικά στην Καλλίπολη της Τουρκίας (1252). Η Έλενα και ο σύζυγος της ήταν υπερβολικά αγαπημένοι και ο Θεόδωρος Β΄ την θρήνησε έντονα με τον πρόωρο θάνατο της (1252). Η θλίψη του συζύγου της ήταν αβάσταχτη και ο ίδιος διέκοψε τις τελετές στην μνήμη της όταν τον διέταξε ο πατέρας του από τον οποίο ζήτησε την βοήθεια του. Η θλίψη του Θεόδωρου Β΄ συνεχίστηκε ωστόσο σε έντονο βαθμό, έγραψε ένα δοκίμιο με τίτλο *"Ηθικά Κομμάτια"* το οποίο επικεντρώθηκε στην πρόωρη απώλεια της Έλενας. Στα έργα του αυτά ο αυτοκράτορας της Νίκαιας την προσφωνεί *"αδελφή ψυχή"* με την οποία *"μοιράστηκε την ζωή του"*. Ο Θεόδωρος Β΄ πέθανε και αυτός σύντομα (1258), τον διαδέχθηκε ο 7χρονος γιος τους Ιωάννης Δ΄ Λάσκαρης.

## Οικογένεια

Παντρεύτηκε τον Θεόδωρο Β΄ Βατάτζη Αυτοκράτορα των Ρωμαίων στη Νίκαια και είχε τέκνα:

*Ιωάννης Δ΄ 1250-π. 1305, Αυτοκράτορας των Ρωμαίων στη Νίκαια.
*Ειρήνη Δούκαινα Λασκαρίνα απεβ. 1268, παντρεύτηκε τον Κωνσταντίνο Α΄ Τιχ της Βουλγαρίας (1257-77).
*Μαρία, παντρεύτηκε τον Νικηφόρο Α΄ Άγγελο δεσπότη της Ηπείρου.

## Παραπομπές



## Πηγές

*Cawley, Charles (2006–2007). "Ivan Asen II 1218–1241, Koloman I 1241–1246, Mihail II Asen 1246–1257". Medieval Lands. Foundation for Medieval Genealogy.
*John Van Antwerp Fine Jr., The Late Medieval Balkans, Ann Arbor, 1987.
*The Oxford Dictionary of Byzantium, Oxford University Press, 1991

Κατηγορία:Οίκος των Ασέν
Κατηγορία:Βουλγάρες πριγκίπισσες
Κύπελλο Κύπρου πετοσφαίρισης ανδρών 1975

Το **Κύπελλο Κύπρου 1975** ήταν η 1η έκδοση του Κυπέλλου Κύπρου. Διεξήχθη υπό την αιγίδα της Ελληνικής Ομοσπονδίας Πετοσφαιρίσεως Κύπρου (ΕΟΠΕ Κύπρου). Συμμετείχαν 17 ομάδες. Νικήτρια ήταν η Ανόρθωση για 1η φορά στην ιστορία της.

## Συμμετέχουσες ομάδες
Οι ομάδες που πήραν μέρος στην πρώτη διοργάνωση του Κυπέλλου Κύπρου ήταν οι: Ανόρθωση Αμμοχώστου, Ολυμπιακός Λευκωσίας, Αναγέννηση Δερύνειας, ΑΠΟΕΛ, Αχιλλέας Καϊμακλίου, Απόλλων Λεμεσού, Άρης Πολεμίου, Νέα Σαλαμίνα Αμμοχώστου, Αχαιών Ακτή, Αραράτ, Ομόνοια Ξυλοτύμπου, ΕΘΑ Έγκωμης, Ομόνοια Λευκωσίας, Ολυμπιάδα Νεάπολης, Φοίνικας Πύλας, ΑΕΛ Λεμεσού και Χαλκάνορας Ιδαλίου.

## Α΄ φάση
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Δεν έχουν εντοπιστεί όλα τα αποτελέσματα.




## Προμιτελικά
Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Δεν έχουν εντοπιστεί όλα τα αποτελέσματα.




## Ημιτελικά
Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων




## Τελικός
Στον τελικό προκρίθηκαν η Ανόρθωση και ο Ολυμπιακός Λευκωσίας. Το παιχνίδι διεξήχθη στις 5 Δεκεμβρίου 1975 στο Παλιό Γ.Σ.Π. στη Λευκωσία. Νικήτρια ήταν η Ανόρθωση με σκορ 3-1 σετ (15-5, 15-10, 14-16, 16-14).

## Παραπομπές


## Πηγές
*
*
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1975
Παπα-Λουκάς Αυγερινός

Ο **Παπά - Λουκάς Αυγερινός** ήταν Έλληνας ιερέας, δημογέροντας της Αμφίκλειας (Δαδιού) και αγωνιστής του 1821.

## Βιογραφικά στοιχεία

Γεννήθηκε στα 1770 και καταγόταν από την Κωνσταντινούπολη. Αδελφός του ήταν ο Γιαννάκης Αυγερινός που μαζί με τον υιό του Γεωργάκη σκοτώθηκαν κατά την περίοδο της επανάστασης. Υπήρξε δημογέροντας του Δαδιού και ιερέας. Κατά την περίοδο της επανάστασης έλαβε συμμετοχή στις μάχες και τις στρατιωτικές επιχειρήσεις της Λειβαδιάς, του Διστόμου και της Αλαμάνας ενώ ενίσχυσε οικονομικά τον αγωνά με σημαντικά χρηματικά ποσά.

Μετά την ανεξαρτησία του ελληνικού κράτους κατατάχθηκε ως αξιωματικός ΣΤ΄ τάξεως.

Ήταν παντρεμένος και είχε αποκτήσει τρία παιδιά, μεταξύ των οποίων και τον Ιωάννη Παπαλουκόπουλο.

## Παραπομπές

Αυγερινος
Κατηγορία:Αγωνιστές του 1821
Κατηγορία:Έλληνες κληρικοί
Ροντ Στιούαρτ

Ο **Σερ Ρόντερικ Ντέιβιντ Στιούαρτ** (, 10 Ιανουαρίου 1945) είναι Άγγλος τραγουδιστής και τραγουδοποιός. Γεννήθηκε και μεγάλωσε στο Λονδίνο και είναι σκωτσέζικης καταγωγής. Είναι ένας από τους μουσικούς με τις καλύτερες πωλήσεις όλων των εποχών, έχοντας πουλήσει περισσότερους από 100 εκατομμύρια δίσκους παγκοσμίως. Έχει έξι διαδοχικά άλμπουμ που έφτασαν στο Νο.1 στο Ηνωμένο Βασίλειο και από τα 62 singles του που μπήκαν στο UK Singles Chart, τα 31 έφτασαν στο top ten, ενώ τα έξι στην πρώτη θέση. Ο Στιούαρτ έχει 16 singles που έφτασαν στο top ten στις ΗΠΑ, με τέσσερα να φτάνουν στο No.1 στο Billboard Hot 100. Το 2016, στην εκδήλωση για τα γενέθλια της βασίλισσας, ανακηρύχθηκε ιππότης για την προσφορά του στη μουσική και στη φιλανθρωπία.

## Παραπομπές


Κατηγορία:Άγγλοι τραγουδιστές
Κατηγορία:Άγγλοι τραγουδοποιοί
Κατηγορία:Άγγλοι αυτοβιογράφοι
Κατηγορία:Βραβευμένοι με Grammy
Τα Φτερά του Έρωτα

***Τα Φτερά του Έρωτα*** (πρωτότυπος τίτλος: *Der Himmel über Berlin*) είναι ρομαντική ταινία φαντασίας του 1987, από τη Δυτική Γερμανία και τη Γαλλία, σε σκηνοθεσία Βιμ Βέντερς, ο οποίος συμμετείχε και στο σενάριο και στην παραγωγή. Πρωταγωνιστούν οι Μπρούνο Γκαντς, Σόλβεϊ Ντόμαρτικ και Ότο Σάντερ. Η ταινία αφηγείται την ιστορία αθάνατων και αόρατων αγγέλων, οι οποίοι ακούν και ησυχάζουν τις επιθυμίες των Βερολινέζων. Ένας από αυτούς του αγγέλους, ερωτεύεται μία όμορφη χορεύτρια, και εξαιτίας της γίνεται θνητός για να μπορέσει να κατανοήσει απολύτως την ανθρώπινη φύση: από απλά πράγματα, δηλαδή νιώθοντας τη γεύση του φαγητού, μέχρι και του να αγγίζει τους αγαπημένους του. 

Η σύλληψη της ιστορίας έγινε από τους αγγέλους που απεικονίζονται στη Δυτική Γερμανία στο Τείχος του Βερολίνου. Οι εμπνευστές των εικόνων αυτών ήταν οι Βιμ Βέντερες και Πέτερ Χάντκε, που μαζί με τον Ρίχαρντ Ράιτενγκερ, έγραψαν το σενάριο. Τη διεύθυνση φωτογραφίας ανέλαβε ο Γάλλος κινηματογραφιστής Ανρί Αλεκάν, ο οποίος τη γύρισε και με χρώμα και χωρίς. Οι χωρίς χρώμα σκηνές γυρίστηκαν για να προσδώσουν τη σκοπιά του αγγέλου, που έτσι έβλεπε τον κόσμο. Η παραγωγή της ταινίας έγινε με συμπαραγωγή Γαλλίας και Δυτικής Γερμανίας. Η ταινία, γενικά, είναι ένα αποκύημα συμβολισμών και διαφορετικών καλλιτεχνικών εκφράσεων, ούσα εμπνευσμένη από τη μουσική του Νικ Κέιβ, έως και τη λυρική ποίηση του Ράινερ Μαρία Ρίλκε. Η ταινία γυρίστηκε σε πραγματικές τοποθεσίες του Βερολίνου, όπως για παράδειγμα στη Κρατική Βιβλιοθήκη του Βερολίνου.

Η πρεμιέρα της ταινίας έγινε στις 17 Μαΐου του 1987, στις Κάννες. Ήδη από την εποχή της κυκλοφορίας της απέσπασε θετικές κριτικές ενώ σήμερα θεωρείται μία από τις σπουδαιότερες ταινίες του γερμανικού κινηματογράφου και όχι μόνο. Γενικότερα, θεωρείται μία από τις καλύτερες ταινίες που κυκλοφόρησαν στη δεκαετία του 1980. Επίσης υπήρξε υποψήφια στο Φεστιβάλ Καννών και για τα Βραβεία Ευρωπαϊκού Κινηματογράφου, με τον Βέντερες να κερδίζει και στα δύο το Βραβείο Καλύτερης Σκηνοθεσίας. Το 1993, κυκλοφόρησε κι ένα σίκουελ της ταινίας, το *Τόσο μακριά, τόσο κοντά!*, από τον ίδιο τον Βέντερς. Το 1998, κυκλοφόρησε και αμερικανική διασκευή της ταινίας, ονόματι *[[Η Πόλη των Αγγέλων (ταινία)|Η πόλη των αγγέλων]]*, του Μπραντ Σίλμπερλινγκ. 

## Παραπομπές


## Εξωτερικοί σύνδεσμοι

* 
* 
* 
*''Wings of Desire: Watch the Skies'' an essay by Michael Atkinson at the Criterion Collection

Κατηγορία:Ταινίες του 1987
Κατηγορία:Γερμανόφωνες ταινίες
Κατηγορία:Γαλλόφωνες ταινίες
Κατηγορία:Αγγλόφωνες ταινίες
Κατηγορία:Τουρκόφωνες ταινίες
Κατηγορία:Ισπανόφωνες ταινίες
Κατηγορία:Εβραιόφωνες ταινίες
Κατηγορία:Ταινίες από Δυτική Γερμανία
Κατηγορία:Γαλλικές ταινίες της δεκαετίας 1980
Κατηγορία:Γερμανικές αισθηματικές ταινίες
Κατηγορία:Γερμανικές ταινίες φαντασίας
Κατηγορία:Γαλλικές αισθηματικές ταινίες
Κατηγορία:Γαλλικές ταινίες φαντασίας
Κατηγορία:Αισθηματικές ταινίες φαντασίας
Κατηγορία:Ταινίες σε σκηνοθεσία Βιμ Βέντερς
Κατηγορία:Ταινίες γυρισμένες στο Βερολίνο
Κατηγορία:Ταινίες σχετικά με το Τείχος του Βερολίνου
Κυπριακό Ταχυδρομικό Μουσείο

Το **Κυπριακό Ταχυδρομικό Μουσείο** είναι ταχυδρομικό μουσείο στην Κύπρο. Το μουσείο βρίσκεται εντός των τειχών της Λευκωσίας και εκθέτει τη ταχυδρομική και φιλοτελική ιστορία της Κύπρου. Τα εκθέματα χρονολογούνται από τον 18ο αιώνα.

## Παραπομπές


Κατηγορία:Φιλοτελικά μουσεία
Κατηγορία:Μουσεία στη Λευκωσία
Χαλλουμωτή

Χαλλουμωτή με σαλάτα|μικρογραφία
Η **χαλλουμωτή** (*Hellim* στα τουρκικά για *το χαλλούμι*, η -λι είναι τουρκική κατάληξη που σημαίνει "με") είναι αλμυρό κέικ  της Κυπριακής κουζίνας. Ένα από τα συστατικά του είναι το τυρί χαλούμι από το οποίο προέρχεται και η ονομασία του.

## Παραπομπές

Κατηγορία:Τρόφιμα με βάση το τυρί
Κατηγορία:Αρτοσκευάσματα
Κατηγορία:Κυπριακή κουζίνα
Ειρήνη Παλαιολογίνα

Το όνομα αυτό μπορεί να αναφέρεται στις κάτωθι:

* Ειρήνη Παλαιολογίνα, αδελφή του Μιχαήλ Η΄,  σύζυγος του Ιωάννη Καντακουζηνού πιγκέρνη και μητέρα της Θεοδώρας Ραούλαινας.
* Ειρήνη Παλαιολογίνα της Βουλγαρίας. Κόρη του Μιχαήλ Η΄ και σύζυγος του Ιβάν Ασέν Γ΄ (Μίτσο) της Βουλγαρίας. Δεν γνωρίζουμε την ακριβή χρονολογία γέννησης και θανάτου, ξέρουμε όμως ότι ο γάμος της με τον Ιβάν Ασέν πρέπει να έγινε περί το 1280. 
* Ειρήνη Παλαιολογίνα, νόθη κόρη του Ανδρόνικου Β΄.
* Μαρία Ειρήνη Παλαιολογίνα γενν. 1332, κόρη του Ανδρόνικου Γ΄ και σύζυγος του Μιχαήλ Ασέν Δ΄ της Βουλγαρίας.
* Ειρήνη Παλαιολογίνα της Τραπεζούντας π. 1315-μετά το 1341, νόθη κόρη του Ανδρόνικου Γ΄ και σύζυγος του Βασιλείου Μεγάλου Κομνηνού της Τραπεζούντας. Έγινε αυτοκράτειρα της Τραπεζούντας (1340-41).
* Ειρήνη Παλαιολογίνα (κόρη Δημητρίου) απεβ. μετά το 1356, κόρη του Δημητρίου και σύζυγος του Ματθαίου Καντακουζηνού.
* Ειρήνη Παλαιολογίνα (ορθότερα: Ειρήνη Οσμανιδών), κόρη του Χαλίλ των Οσμανιδών εμίρη της Βιθυνίας και της Ελένης Καντακουζηνής.
* Ειρήνη Παλαιολογίνα (ορθότερα: Ειρήνη Μπράνκοβιτς), κόρη του Λάζαρ Μπράνκοβιτς της Σερβίας και της Ελένης Παλαιολογίνας.
Κύπελλο Κύπρου πετοσφαίρισης ανδρών 1978

Το **Κύπελλο Κύπρου 1978** ήταν η 4η έκδοση του Κυπέλλου Κύπρου (1η υπό την αιγίδα της Κυπριακή Ομοσπονδία Πετοσφαίρισης). Νικήτρια ήταν η Ανόρθωση Αμμοχώστου για 2η φορά στην ιστορία της.

## Τελικός
Στον τελικό προκρίθηκαν η Ανόρθωση Αμμοχώστου και η Αναγέννηση Δερύνειας. Το παιχνίδι διεξήχθη στις 17 Νοεμβρίου 1978 στο Παλιό Γ.Σ.Π. στη Λευκωσία. Νικήτρια ήταν η Ανόρθωση Αμμοχώστου με σκορ 3-0 σετ (18-16, 15-9, 15-10).

## Παραπομπές


## Πηγές
*
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1978
Κύπελλο Κύπρου πετοσφαίρισης ανδρών 1979

Το **Κύπελλο Κύπρου 1979** ήταν η 5η έκδοση του Κυπέλλου Κύπρου (2η υπό την αιγίδα της Κυπριακή Ομοσπονδία Πετοσφαίρισης). Νικητής ήταν ο ΑΠΟΕΛ για 1η φορά στην ιστορία του.

## Τελικός
Στον τελικό προκρίθηκαν ο ΑΠΟΕΛ και η Ανόρθωση Αμμοχώστου. Το παιχνίδι διεξήχθη στο Παλιό Γ.Σ.Π. στη Λευκωσία. Νικητής ήταν ο ΑΠΟΕΛ με σκορ 3-0 σετ (15-8, 17-15, 16-14).

## Παραπομπές


## Πηγές
*
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1979
Κύπελλο Κύπρου πετοσφαίρισης ανδρών 1982-83

Το **Κύπελλο Κύπρου 1982-83** ήταν η 9η έκδοση του Κυπέλλου Κύπρου (6η υπό την αιγίδα της Κυπριακή Ομοσπονδία Πετοσφαίρισης). Νικήτρια ήταν η Νέα Σαλαμίνα για 1η φορά στην ιστορία της.

## Τελικός
Στον τελικό προκρίθηκαν η Νέα Σαλαμίνα και η Ανόρθωση. Ο τελικός διεξήχθη στο Λευκόθεο Κλειστό Γυμναστήριο. Νικήτρια ήταν η Νέα Σαλαμίνα με σκορ 3-1 σετ.

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1982
Κατηγορία:Πετοσφαίριση το 1983
Κύπελλο Κύπρου πετοσφαίρισης ανδρών 1980

Το **Κύπελλο Κύπρου 1980** ήταν η 6η έκδοση του Κυπέλλου Κύπρου (3η υπό την αιγίδα της Κυπριακή Ομοσπονδία Πετοσφαίρισης). Νικήτρια ήταν η Ανόρθωση για 3η φορά στην ιστορία του.

## Τελικός
Στον τελικό προκρίθηκαν η Ανόρθωση και η ΑΕΛ. Το παιχνίδι διεξήχθη στο Παλιό Γ.Σ.Π. στη Λευκωσία. Νικήτρια ήταν η Ανόρθωση με σκορ 3-1 σετ.

## Παραπομπές


## Πηγές
*
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1980
Γιώργος Αντζουλάς

Ο **Γιώργος Αντζουλάς** (Καμάρες Αχαΐας, 4 Φεβρουαρίου 2000) είναι Έλληνας ποδοσφαιριστής, ο οποίος αγωνίζεται ως κεντρικός αμυντικός για τον Ουγγρική Ούιπεστ. 

## Σταδιοδρομία σε συλλόγους

### Αστέρας Τρίπολης
Στις 11 Ιανουαρίου 2018 έκανε το επαγγελματικό του ντεμπούτο για τον Αστέρα Τρίπολης στο Κύπελλο εναντίον του Ατρόμητου. 

#### Φιορεντίνα (δανεισμός)
Στις 28 Ιουλίου 2018 μετακινήθηκε ως δανεικός στη Φιορεντίνα, με δικαίωμα αγοράς 2 εκατ. ευρώ για το καλοκαίρι του 2019.

#### Κοζέντσα (δανεισμός)
Τον Φεβρουάριο του 2021, μετακινήθηκε ως δανεικός στη Κοζέντσα, επιστρέφοντας έτσι στην Ιταλία.

Στις 5 Ιουλίου 2021, ο Αστέρας ανακοίνωσε την επέκταση του συμβολαίου του έως το 2024.

### Ουίπεστ
Στα τέλη Ιανουαρίου του 2023 υπέγραψε συμβόλαιο συνεργασίας με την Ουίπεστ. Στις 6 Μαΐου, σημείωσε το πρώτο του γκολ με τα χρώματα της νέας του ομάδας, στον αγώνα πρωταθλήματος εναντίον του Βάσας.
## Διεθνής σταδιοδρομία
Είναι διεθνής με τις μικρές Εθνικές Ομάδες (Κ-17, Κ-18, Κ-19 και Κ-21).

## Παραπομπές


## Εξωτερικοί σύνδεσμοι

*   
*     
*Προφίλ στο Transfermarkt   

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φιορεντίνα
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Ούιπεστ ΦΚ
Λεβέντειος Πινακοθήκη

Η **Λεβέντειος Πινακοθήκη** είναι γκαλερί τέχνης στη Λευκωσία της Κύπρου. Άνοιξε το 2014 και στεγάζει μια συλλογή από πάνω από 800 έργων από την Κυπριακή, την ελληνική και Ευρωπαϊκή ζωγραφική. Υπήρξε διεθνής αρχιτεκτονικός διαγωνισμός για την επιλογή κατασκευαστή. Μετά από αυτό το διαγωνισμό η Feilden Clegg Bradley Studios επελέχθη και το έργο ολοκληρώθηκε τον Ιανουάριο 2013.

## Συλλογές

### Ελληνική συλλογή
Η ελληνική Συλλογή περιλαμβάνει έργα καλλιτεχνών του 19ου και 20ου αιώνα.

### Συλλογή του Παρισιού
μικρογραφία|"Χαρτοπαίκτες", λάδι σε καμβά, του Βίκτωρ Ιωαννίδης (1903-1984)
Η Συλλογή Παρισιού περιλαμβάνει έργα σημαντικών Ευρωπαίων καλλιτεχνών από τον 17ο έως τον 20ο αιώνα. Έργα των Καναλέτο, Φρανσουά Μπουσέ, Φραγκονάρ, Κορό, Μπουντέν, Ρενουάρ, Μονέ, Σινιάκ και Σαγκάλ βρίσκονται σε δημόσια προβολή.

### Κυπριακή συλλογή
Η Κυπριακή Συλλογή περιλαμβάνει έργα τέχνης από Κύπριους καλλιτέχνες από το 1900.

## Εξωτερικοί σύνδεσμοι

* Επίσημη Ιστοσελίδα

## Παραπομπές

Κατηγορία:Μουσεία στη Λευκωσία
Κύπελλο Κύπρου πετοσφαίρισης ανδρών 1983-84

Το **Κύπελλο Κύπρου 1983-84** ήταν η 10η έκδοση του Κυπέλλου Κύπρου (7η υπό την αιγίδα της Κυπριακή Ομοσπονδία Πετοσφαίρισης). Νικητής ήταν ο ΑΠΟΕΛ για 4η φορά στην ιστορία του.

## Τελικός
Στον τελικό προκρίθηκαν ο ΑΠΟΕΛ και η Ομόνοια. Ο τελικός διεξήχθη στο Λευκόθεο Κλειστό Γυμναστήριο. Νικητής ήταν ο ΑΠΟΕΛ με σκορ 3-1 σετ.

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1983
Κατηγορία:Πετοσφαίριση το 1984
Αλεκσάντρ Μένκοφ

Ο **Αλεκσάντρ Αλεκσάντροβιτς Μένκοφ** (Ρωσικά: Александр Александрович Меньков, γεν. 7 Δεκεμβρίου 1990) είναι Ρώσος αθλητής του άλματος εις μήκος. Έχει τον τίτλο του Παγκόσμιου Πρωταθλητή από το 2013 στη Μόσχα, καθώς και τον τίτλο του Ευρωπαϊκού Πρωταθλήματος Κλειστού Στίβου 2013. Έχει και ένα χάλκινο μετάλλιο από το Παγκόσμιο Πρωτάθλημα Κλειστού Στίβου 2012 στην Κωνσταντινούπολη.

Στους Ολυμπιακούς Αγώνες 2012 κατέκτησε την 11η θέση. Σε Παγκόσμια Πρωταθλήματα έχει την 32η (2009), την 6η (2011), την 1η (2013), την 6η (2015) και την 4η θέση (2017). Στο Παγκόσμιο Πρωτάθλημα Στίβου 2017 συμμετείχε ως Εξουσιοδοτημένος Ουδέτερος Αθλητής, λόγω του αποκλεισμού της Ρωσίας λόγω ομαδικού ντόπινγκ. Ο αποκλεισμός ήταν η αιτία που δεν συμμετείχε στους Ολυμπιακούς Αγώνες 2016.

Έχει ατομικό ρεκόρ στα 8.56 μέτρα, που έκανε κατά τη διάρκεια του αγώνα στο Παγκόσμιο Πρωτάθλημα Στίβου 2013.

## Παραπομπές

* Ο 

Κατηγορία:Ρώσοι αθλητές του στίβου
Κατηγορία:Άλτες του μήκους
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Νικητές Diamond League
Κύπελλο Κύπρου πετοσφαίρισης ανδρών 1987-88

Το **Κύπελλο Κύπρου 1987-88** ήταν η 14η έκδοση του Κυπέλλου Κύπρου (11η υπό την αιγίδα της Κυπριακή Ομοσπονδία Πετοσφαίρισης). Νικήτρια ήταν η Ανόρθωση για 6η φορά στην ιστορία της.

## Τελικός
Στον τελικό προκρίθηκαν η Ανόρθωση και η Νέα Σαλαμίνα. Ο τελικός διεξήχθη στο Λευκόθεο Κλειστό Γυμναστήριο. Νικήτρια ήταν η Ανόρθωση με σκορ 3-0 σετ.

## Παραπομπές


## Πηγές
*

Κατηγορία:Κύπελλο Κύπρου (πετοσφαίριση ανδρών)
Κατηγορία:Πετοσφαίριση το 1987
Κατηγορία:Πετοσφαίριση το 1988
Φλόριαν Χένκελ φον Ντόνερσμαρκ

Ο **Φλόριαν Μαρία Γκέοργκ Κρίστιαν Γκραφ Χένκελ φον Ντόνερσμαρκ** (*Florian Maria Georg Christian Graf Henckel von Donnersmarck*, 2 Μαΐου 1973) είναι Γερμανός σκηνοθέτης και σεναριογράφος.

## Βιογραφία
Γεννήθηκε το 1973 στην Κολωνία και προέρχεται από την αριστοκρατική οικογένεια Χένκελ φον Ντόνερσμαρκ. Έχει σπουδάσει Φιλοσοφία, Πολιτική και Οικονομικά στην Οξφόρδη και Τηλεόραση και Κινηματογράφο στο Μόναχο.

Η πρώτη του ταινία μεγάλου μήκους ήταν το *[[Οι ζωές των άλλων]]* το 2006, η οποία κέρδισε το Όσκαρ Καλύτερης Ξενόγλωσσης Ταινίας, το Βραβείο BAFTA Καλύτερης Μη Αγγλόφωνης Ταινίας και το Βραβείο Ευρωπαϊκού Κινηματογράφου.

Στη συνέχεια, γύρισε το 2010 την ταινία *Ο Τουρίστας* με πρωταγωνιστές τους Αντζελίνα Τζολί και Τζόνι Ντεπ.

To 2018, σκηνοθέτησε την ταινία *[[Μη χαμηλώνεις το βλέμμα]]*, η οποία έλαβε υποψηφιότητα για Χρυσό Λέοντα, δύο βραβεία Όσκαρ και Χρυσή Σφαίρα Καλύτερης Ξενόγλωσσης Ταινίας.

## Φιλμογραφία
*(1997) Mitternacht (μικρού μήκους)
*(1998) Das Datum (μικρού μήκους)
*(1999) Dobermann (μικρού μήκους)
*(2002) Der Templer (μικρού μήκους)
*(2006) Οι ζωές των άλλων
*(2010) Ο Τουρίστας
*(2018) Μη χαμηλώνεις το βλέμμα

## Παραπομπές


Κατηγορία:Γερμανοί σεναριογράφοι
Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Κατηγορία:Βραβευμένοι με BAFTA
Κατηγορία:Γερμανοί σκηνοθέτες κινηματογράφου
Ειρήνη Σκλήβα

Η **Ειρήνη Σκλήβα** (Αθήνα, 4 Απριλίου 1978) είναι Ελληνίδα μοντέλο, η οποία στέφθηκε Μις Κόσμος 1996 στην Ινδία. 

## Καριέρα
Η Ειρήνη ασχολήθηκε με το μόντελινγκ από 13 χρονών Αφού κέρδισε τον τίτλο της Μις Ελλάς στα εθνικά καλλιστεία, σε ηλικία 18 ετών, εκπροσώπησε την Ελλάδα στο Μπανγκαλόρ της Ινδίας, κατά τη διάρκεια της μεγάλης διοργάνωσης Μις Κόσμος του 1996 όπου και στέφθηκε νικήτρια. Δεν μπορούσε να πιστέψει ότι νίκησε πραγματικά, δηλώνοντας: *«Είχα την αίσθηση ότι ήταν απλώς μια άλλη πρόβα - στις πρόβες, σε μια πρόβα, με είχαν χρησιμοποιήσει ως εικονική νικήτρια».*

Έπειτα, επέστρεψε στην Ελλάδα όπου και ακολούθησε μια καριέρα στην τηλεόραση και το modeling, με το πρόσωπό της να εμφανίζεται στα εξώφυλλα πολλών ελληνικών περιοδικών, όπως το Diva και το LipStick. Έχει συμμετάσχει σε μερικές μεγάλες επιδείξεις μόδας παγκοσμίως, στην Αθήνα, το Μιλάνο και το Μόναχο. 

Κατά τη διάρκεια των Θερινών Ολυμπιακών Αγώνων του 2004 και μεταξύ άλλων, η Σκλήβα άφησε την υπογραφή της στην *Ελιά: Το δέντρο της Αθήνας*, ένα γλυπτό δέντρο ελιάς που βρισκόταν στο πάρκο ψυχαγωγίας της Πλατείας Νερού και αντιπροσώπευε την επιστροφή των Ολυμπιακών Αγώνων στην πατρίδα τους.

## Προσωπική ζωή
Από το 2002 μέχρι το 2017 ήταν παντρεμένη με τον  Νίκο Χιδήρογλου, με τον οποίο απέκτησε μια κόρη, την Μαριτίνα (γενν. 2003).

## Παραπομπές


## Εξωτερικοί σύνδεσμοι
* Ειρήνη Σκλήβα στο peoplegreece.com

Κατηγορία:Νικήτριες Μις Κόσμος
Κατηγορία:Ελληνίδες μοντέλα
Κύρα-Μαρία Ασένινα

Η **Κύρα-Μαρία Ασένινα**, βουλγαρικά Кира-Мария Асенина (άκμασε 1280-1283) από τον Οίκο του Μίτσο, γεννήθηκε πριγκίπισσα της Βουλγαρίας και έγινε τσαρίνα της Βουλγαρίας μετά τον γάμο της με τον Γεώργιο Α΄ Τερτερ.

## Βιογραφία
Ήταν κόρη του Μίτσο της Βουλγαρίας (1256-57) και της Μαρίας των Ασέν. Η Μαρία ήταν κόρη του Ιβάν Ασέν Β΄ της Βουλγαρίας (1218-1241) και της Ειρήνης Αγγελίνας της Ηπείρου.

Έγινε η δεύτερη σύζυγος του Βουλγαρο-Κουμάνου Γεωργίου Α΄ Τέρτερ. Τον γάμο διευθέτησε ο αδελφός της Ιβάν Ασέν Γ΄ της Βουλγαρίας (1279-80) για να ισχυροποιήσει τη θέση του. Ο Γεώργιος Α΄ διαζεύχθηκε την πρώτη σύζυγό του Μαρία και την έστειλε, μαζί με τον γιο τους Θεόδωρο-Σβετοσλάβ, όμηρους στην Κωνσταντινούπολη. Ακολούθως έγινε *δεσπότης*, από τα πιο υψηλά αξιώματα στη Ρωμαιο-Βουλγαρική ιεραρχία της Αυλής και η Κιρά Μαρία έγινε *δέσποινα* (Κιρά

Κατηγορία:Βουλγάρες πριγκίπισσες
Μοναστήρι του Χαγπάτ

Το **Μοναστήρι του Χαγπάτ**, επίσης γνωστό ως **Χαγπαταβάνκ** (αρμενικά: *Հաղպատավանք*), είναι μεσαιωνικό μοναστηριακό συγκρότημα στο Χαγπάτ της Αρμενίας.

Χαρακτηρισμένο ως «αριστούργημα της θρησκευτικής αρχιτεκτονικής και σημαντικό κέντρο εκμάθησης κατά τον Μεσαίωνα», το μοναστήρι του Αγπάτ, μαζί με το μοναστήρι του Σαναχίν, κατετάγη στον κατάλογο παγκόσμιας κληρονομιάς της UNESCO το 1996.

Το μοναστήρι ιδρύθηκε από τη Βασίλισσα Χοσροβανούς, σύζυγο του Βαγρατίδα βασιλιά Ασότ Γ', πιθανώς το 976. Το κοντινό μοναστήρι στο Σαναχίν χτίστηκε κατά την ίδια εποχή.

## Φωτοθήκη

File:Monasterio de Haghpat, Armenia, 2016-09-30, DD 05.jpg|Το καμπαναριό
File:Monasterio de Haghpat, Armenia, 2016-09-30, DD 09-11 HDR.jpg|Θόλος
File:Armenia Haghbat.jpg|Περίτεχνα σκαλισμένη είσοδος σε ένα από τα κτίρια
File:Map of Haghpat.gif|Χάρτης της περιοχής του Αγπάτ-Σαναχίν
File:Monasterio de Haghpat, Armenia, 2016-09-30, DD 31-33 HDR.jpg|Εσωτερικό της εκκλησίας
File:Monasterio de Haghpat, Armenia, 2016-09-30, DD 20.jpg|Άνω άποψη


## Παραπομπές


Κατηγορία:Μνημεία Παγκόσμιας Κληρονομιάς στην Αρμενία
Χαγπατ
Ο Δράκος του Ντίσελντορφ

To ***Ο δράκος του Ντίσελντορφ*** (πρωτότυπος τίτλος:  *M – Eine Stadt sucht einen Mörder* ή, απλά, ***Μ***) είναι γερμανική θρίλερ δραματική ταινία του 1931, σε σκηνοθεσία Φριτς Λανγκ. Το σενάριο γράφτηκε από την Τέα φον Χάρμπου, σε συνεργασία με τον Λανγκ, το οποίο βασίστηκε σε ένα άρθρο του Έγκον Γιάκομπσον, για τον κατά συρροή δολοφόνο Πέτερ Κούρτεν. Στην ταινία πρωταγωνιστεί ο Ούγγρος ηθοποιός Πίτερ Λόρε, του οποίου είναι και ο πρώτος μεγάλος του ρόλος. Επίσης, η ταινία είναι η πρώτη ομιλούσα του σκηνοθέτη. Η συγκεκριμένη ταινία θεωρείται μία από τις καλύτερες του Λανγκ, καθώς και μία από τις σπουδαιότερους του γερμανικού και του παγκόσμιου κινηματογράφου. 

Η πλοκή της ταινίας περιστρέφεται γύρω από τη ζωή ενός σίριαλ κίλερ. Η παραγωγή της ταινίας ξεκίνησε δειλά από το 1930, αλλά δεν μπόρεσε να βρει στούντιο να τη γυρίσει, καθότι πολλοί από το Ναζιστικό Κόμμα θεώρησαν πως ο πρωταγωνιστής τους απεικονίζει, οι οποίοι μόλις άκουσαν την πλοκή, άλλαξαν γνώμη αφού πρώτα είχαν βασιστεί μόνο από τον τίτλο της. Η ταινία γυρίστηκε μέσα σε έξι εβδομάδες, στα στούντιο της Staaken Zeppelinhalle. Ο Λανγκ, πριν ξεκινήσει τα γυρίσματα είχε επισκεφθεί ψυχιατρική κλινική, ώστε να δει από κοντά κάποιους δολοφόνους παιδιών, ώστε να αποτυπώσει καλύτερα τον πρωταγωνιστή του. Καθότι, η πρώτη ομιλούσα του Λανγκ, ο σκηνοθέτης πειραματίστηκε με τη νέα τεχνολογία, κι αυτή ήταν μία από τις πρώτες ταινίες που χρησιμοποίησαν τη τεχνική της όπερας λαϊτμοτίφ. 

Η πρεμιέρα της ταινίας έγινε στο Βερολίνο στις 11 Μαΐου του 1931, στο  UFA-Palast am Zoo, σε μία εκδοχή που διαρκούσε 117 λεπτά. Στο Αρχείο Κινηματογράφου, πλέον υπάρχουν 96 λεπτά από το αυθεντικό φιλμ. Το 2000, το Ολλανδικό Μουσείο Κινηματογράφου επεξεργάστηκε την ταινία και κυκλοφόρησε μια έκδοση 109 λεπτών. Το 1933, η ταινία είχε κυκλοφορήσει και στις ΗΠΑ. Κατά την αρχική του κυκλοφορία το έργο απέσπασε ανάμεικτες κριτικές, όμως με την πάροδο του χρόνου, πολύ θετικές. Το 1940, σκηνή της ταινίας χρησιμοποιήθηκε από τους ναζί, στην προπαγανδιστική ταινία τους *Der ewige Jude*. Το 1951, κυκλοφόρησε αμερικανικό remake της ταινίας. Το έργο έχει διασκευαστεί έκτοτε τόσο στο ραδιόφωνο όσο και στο θέατρο. Ο Λανγκ είχε πει πως αυτή είναι η αγαπημένη του ταινία.

## Δείτε επίσης

* Κατάλογος των καλύτερων ταινιών

## Παραπομπές


## Περαιτέρω ανάγνωση
* 
* 

## Εξωτερικοί σύνδεσμοι
* 
* 
* 
* The Restoration of ''M'' (2003) from TLEFilms.com
*''The Mark of M'' an essay by Stanley Kauffmann at the Criterion Collection
* ''M'' Photographs and literature
* ''M'' and the making of Peter Lorre

Κατηγορία:Ταινίες του 1931
Κατηγορία:Γερμανόφωνες ταινίες
Κατηγορία:Γερμανικές ταινίες
Κατηγορία:Γερμανικές ασπρόμαυρες ταινίες
Κατηγορία:Γερμανικές ψυχολογικές θρίλερ ταινίες
Κατηγορία:Γερμανικές δραματικές ταινίες
Κατηγορία:Γερμανικές αστυνομικές ταινίες
Κατηγορία:Ταινίες από τη Δημοκρατία της Βαϊμάρης
Κατηγορία:Ταινίες σε σκηνοθεσία Φριτς Λανγκ
Κατηγορία:Σενάρια του Φριτς Λανγκ
Κατηγορία:Σενάρια της Τέα φον Χάρμπου
Κατηγορία:Ταινίες που έγιναν κόμικς
Κατηγορία:Ταινίες παραγωγής Paramount Pictures
Κατηγορία:Ταινίες γυρισμένες στη Γερμανία
Κατηγορία:Ταινίες τοποθετημένες στη Γερμανία
Γλώσσα Ιγκέντε

Η **γλώσσα Ιγκέντε** είναι μια γλώσσα που ομιλείται στην Πολιτεία Μπενουέ και στην Πολιτεία Κρος Ρίβερ της Νιγηρίας, από 250.000 ανθρώπους.

## Παραπομπές

 

Κατηγορία:Γλώσσες της Νιγηρίας
Κεράτσα Πετρίτσα

Η **Κεράτσα Πετρίτσα**, βουλγαρ. Кераца Петрица (άκμασε αρχές 14ου αι.) από τον Οίκο του Σισμάν ήταν αδελφή του Μιχαήλ Γ΄ Σισμάν και σύζυγος του Σρατσιμίρ. Μέσω αυτής τον Οίκο του Σισμάν διαδέχθηκε ο Οίκος του Σρατσιμίρ.

## Βιογραφία
Ήταν κόρη του Σισμάν δεσπότη του Βίντιν και μίας ανώνυμης κόρης του σεβαστοκράτορα Πέτρου και της Άννας-Θεοδώρας Ασανίνας. Η Άννα-Θεοδώρα ήταν κόρη του Ιβάν Ασέν Β΄ από τον Οίκο των Ασέν. Αδέλφια της ήταν ο Μιχαήλ Γ΄ Σισμάν και ο Μπελάουρ. Ήταν 2η εξαδέλφη του Θεοδώρου-Σβετοσλάβ Τέρτερ της Βουλγαρίας (1300-22). Ήταν Καθολική.

Από τα μέσα του 13ου αι. η περιοχή του Βίντιν είχε γίνει ουσιαστικά αυτόνομη, κάτω από τη Βουλγαρική επικυριαρχία. Κυβερνήθηκε διαδοχικά από τους Γιάκοβ Σβετοσλάβ (απεβ. 1276), Σισμάν (απεβ. 1308-13) και μετά από τον μέλλοντα Μιχαήλ Γ΄ Σισμάν. Ο Σισμάν και ο γιος του Μιχαήλ έλαβαν τον υψηλό αυλικό τίτλο του δεσπότη από τον Θεόδωρο Σβετοσλάβ και όταν απεβίωσε ο νεαρός γιος αυτού Γεώργιος Β΄ Τερτερ (1322-23) άτεκνος, οι ευγενείς εξέλεξαν τσάρο της Βουλγαρίας τον αδελφό της Κυράτσας Πετρίτσας ως Μιχαήλ Γ΄ (1323-30).

Η Κεράτσα Πετρίτσα μεταστράφηκε κάποια στιγμή στην Ορθοδοξία και αποσύρθηκε σε μία μονή με το μοναστικό όνομα Θεοφάνα. Η μνήμη της τιμάται στο Βουλγαρικό Ορθόδοξο Συνοδικό με την εξής εγγραφή: "Για την Κεράτσα, την ευσεβή δέσποινα, μητέρα του μεγάλου τσάρου Ιβάν Αλεξάνταρ, που υιοθέτησε την αγγελική εικόνα και κλήθηκε Θεοφάνα, ας είναι ζωντανή η μνήμη της για πάντα".

Τον γιο του Μιχαήλ Γ΄ Σισμάν, τον Ιβάν-Στέφαν Σισμάν της Βουλγαρίας (1230-31) θα διαδεχθεί ο γιος της Πετρίτσα, ο Ιβάν-Αλεξάνταρ Σρατσιμίρ της Βουλγαρίας (1331-71).

## Σημείωση
Είναι γνωστή στις πηγές ως δεσπότισσα Κεράτσα (βουλγαρ. деспотица Кераца) ή Κεράτσα Πετρίτσα. Σε αλληλογραφία με τον πάπα Βενέδικτο ΙΒ΄ καλείται Πετρίσσα, που αποδίδεται στα βουλγαρικά ως Πετρίτσα. Το Κεράτσα δεν είναι βουλγαρικό όνομα, αλλά προέρχεται από το ελληνικό Κυράτσα = μεγάλη Κυρία, δέσποινα, σύζυγος δεσπότη.

## Οικογένεια
Παντρεύτηκε τον Σρατσιμίρ δεσπότη του Κραν και είχε τέκνα:
* Ιβάν Αλεξάνταρ απεβ. 1371, τσάρος της Βουλγαρίας.
* Ελένα άκμασε π. 1415-1374, παντρεύτηκε τον Στέφανο-Ούρο Δ΄ *Δουσάν* της Σερβίας.
* Ιωάννης απεβ. 1363, δεσπότης της Βαλόνα. Νυμφεύτηκε την Άννα Κομνηνή Αγγελίνα της Ηπείρου και έλαβε το επώνυμό της: Ιωάννης Κομνηνός.
* Μιχαήλ, δεσπότης του Βιντίν.
* Θεοδώρα.

## Πηγές
* Иван Божилов (1994). Фамилията на Асеневци : (1185-1460): Генеалогия и просопография. Изд-во на БАН Марин Дринов.
* Иван Божилов (1998). История на България / Иван Божилов, и др. Абагар.
* Александър Златарски (2006). Закъснялото завръщане в Европа. Izdatelsko atelie Ab.

## Παραπομπές


Κατηγορία:Οίκος του Σισμάν
Κατρίνα Τζέιντ

Η **Κατρίνα Τζέιντ**, γεννήθηκε στις 31 Οκτωβρίου 1991 στη Νότια Καλιφόρνια και είναι Αμερικανίδα ηθοποιός πορνογραφικών ταινιών.
## Παιδικά χρόνια
Η Κατρίνα Τζέιντ, γεννήθηκε τον Οκτώβριο του 1991 στη Νότια Καλιφόρνια και μεγάλωσε στην περιοχή της ερήμου Mojave. Είναι Ιταλικής, Ιρλανδικής, Μεξικανικής, Ολλανδικής, Γερμανικής, Χαβανέζικης και Αμερικανικής καταγωγής. Φοίτησε σε σχολείο της περιοχής της και μόλις αποφοίτησε από το Λύκειο, μετακόμισε προς το Λος Άντζελες της Καλιφόρνια όπου και ξεκίνησε την καριέρα της στη βιομηχανία του πορνό.
## Καριέρα
αριστερά|μικρογραφία|197x197εσ|Η Κατρίνα Τζέιντ μαζί με τον σύντροφό της
Πριν από το ξεκίνημα της στην βιομηχανία του πορνό, η Κατρίνα Τζέιντ αρχικά εργάστηκε ως πωλήτρια της εταιρίας Circuit City και αργότερα ως στυλίστρια μαλλιών. Όταν αποφάσισε να ασχοληθεί με την βιομηχανία παραγωγής ταινιών ενηλίκων, υπέβαλε αίτηση στην εταιρία Kink.com. το 2014, στην ηλικία των 23 χρονών, έκανε το ντεμπούτο της για την Kink.com και από τότε έχει εργαστεί για διάφορες εταιρίες και ιστοσελίδες πορνό όπως Naughty America, Reality Kings, Brazzers,Girlfriends Films, Wicked Pictures, Mile High, Bang Brow, Dogfart Network, Hustler, Jules Jordan και Hard X. Η Κατρίνα Τζέιντ, λόγω του φυσικού μεγέθους των μαστών της, συχνά εμφανίζεται σε ταινίες της κατηγορίας huge boobs, αλλά και σε κατηγορίες όπως lesbian, hardcore, solo, threesome και blowjob. Επιπλέον, έχει κερδίσει και διάφορα βραβεία AVN Awards, Spank Bank Awards και XBiz Awards. Το 2016, κέρδισε το βραβείο AVI για την καλύτερη σεξουαλική ομαδική σκηνή στο Orgy Masters 8 και το βραβείο Spank Bank για το Best Body Built For Sin. Το 2017, η Κατρίνα Τζέιντ κέρδισε το βραβείο Gloryhole Guru Of The Year για τα βραβεία Spank Bank. Επίσης, έχει συμμετάσχει και σε πορνογραφικές παρωδίες ταινιών, όπως τις Supergirl XXX, Axel Braun Parody και  Justice League XXX. Από τον Σεπτέμβριο μέχρι και τον Νοέμβριο του 2018, η Κατρίνα συμμετείχε στο διαγωνισμό της εταιρίας πορνό Brazzers, Brazzers House 3.
## Προσωπική ζωή
Από το 2013, η Κατρίνα Τζέιντ είναι παντρεμένη με τον φωτογράφο και ηθοποιό ερωτικών ταινιών Nigel Dictator.
## Παραπομπές


Κατηγορία:Αμερικανίδες ηθοποιοί πορνογραφικών ταινιών
Κάστωρ ο Ρόδιος

Ο **Κάστωρ ο Ρόδιος**, επίσης γνωστός ως **Κάστωρ της Μασσαλίας** ή **Κάστωρ της Γαλατίας,** σύμφωνα με τη Σούδα, ήταν Έλληνας γραμματικός και ρήτορας. Του έδωσαν το επώνυμο Φιλορωμαίος και πιστεύεται ότι έζησε περίπου την εποχή του Κικέρωνα και του Ιουλίου Καίσαρα.

## Ιστορικό
Ο Κάστωρ αναφέρεται συχνά ως αυθεντία στα ιστορικά θέματα. Φαίνεται μία μεροληψία προς τους Ρωμαίους, από το επώνυμο *Φιλορωμαίος* και μπορεί να ήταν εμφανής σε ένα έργο που αναφέρθηκε από τον Πλούταρχο, ως σύγκριση των θεσμών της Ρώμης με εκείνων του Πυθαγόρα.

Η *Σούδα* περιγράφει τον γραμματικό και ρήτορα Κάστορα, ως γαμπρό του Γαλάτη βασιλιά Διώταρου (τον οποίο αναφέρει ως Ρωμαίο γερουσιαστή), ο οποίος στη συνέχεια σκότωσε τόσο τον Κάστορα όσο και τη σύζυγό του, επειδή ο Κάστορας είχε φέρει κατηγορίες εναντίον του, ενώπιον του Καίσαρα, υπονοώντας την υπόθεση στην οποία ο Κικέρωνας υπερασπίστηκε τον Διώταρο. Αυτός φαίνεται να είναι ο ίδιος Κάστορας, που αναφέρει ο Στράβων, ο οποίος επονομάστηκε *Saecondarius,* ήταν γαμπρός του Διώταρου και θανατώθηκε από τον ίδιο. Όταν ο Κικέρωνας μίλησε για τον Διώταρο, ο Κάστορας που έφερε το Διώταρο σε κίνδυνο ονομάζεται ρητά εγγονός του εν λόγω βασιλιά και ήταν τότε ακόμα νεαρός (44 π.Χ.).

Είναι, ωστόσο, αβέβαιο αν αυτός ήταν ο ίδιος Κάστορας με τον ρήτορα, τον Κάστορα της Ρόδου. Ένα από τα έργα του Κάστορα αναφέρεται στη *[[Βιβλιοθήκη Απολλοδώρου|βιβλιοθήκη]]*, που αποδόθηκε στο παρελθόν στον Απολλόδωρο της Αθήνας, ο οποίος πέθανε κάπου γύρω στο 140 π.Χ. Λόγω αυτής της περίστασης, ένα συμπέρασμα είναι ότι ο ρήτορας Κάστωρ, πρέπει να έχει ζήσει κατά ή πριν από την εποχή του Απολλόδωρου, γύρω στο 150 π.Χ. και επομένως δεν είχε καμία σχέση με τον Διώταρο για τον οποίο μίλησε ο Κικέρωνας. Ένα άλλο κοινό συμπέρασμα, που υποθέτει ότι ο Κάστορας της Ρόδου έζησε την ίδια εποχή με τον Καίσαρα και τον Κικέρωνα, είναι ότι η *Βιβλιοθήκη* δεν θα μπορούσε να γραφτεί από τον Απολλόδωρο, εξ ου και η ονομασία «Ψευδο-Απολλόδωρος» για το έργο αυτό.

## Εργα
Σύμφωνα με τη Σούδα, ο Κάστορας συνέθεσε τα ακόλουθα έργα:

* *Αναγραφή των [[Θαλασσοκρατία|Θαλασσοκρατών]]*, σε δύο βιβλία. 
* *Χρονολογικά Αγνοήματα*, το οποίο επίσης αναφέρεται από την *[[Βιβλιοθήκη Απολλοδώρου|Βιβλιοθήκη]].* 
* *Περί Επιχειρημάτων*, σε εννέα βιβλία. 
* *Περί Πειθούς*, σε δύο βιβλία. 
* *Περί του Νείλου*. 
* *Τέχνη Ρητορικής.* 
* *Χρονολόγια ή Χρονικά*, που αναφέρεται πολλές φορές από τον Ευσέβιο της Καισαρείας.

## Παραπομπές


Κατηγορία:Χρονογράφοι
Κατηγορία:Αρχαίοι Έλληνες ρήτορες
Κατηγορία:Αρχαίοι Έλληνες γραμματικοί
Διαμαντής Χουχούμης

Ο **Διαμαντής Χουχούμης** (γενν. στις 17 Ιουλίου 1994, Αλιβέρι) είναι Έλληνας ποδοσφαιριστής, ο οποίος αγωνίζεται ως αριστερός πλάγιος αμυντικός για την Κηφισιά.

## Σταδιοδρομία σε συλλόγους

### Παναθηναϊκός
Προέρχεται από τις ακαδημίες νέων του Παναθηναϊκού. Στις 29 Οκτωβρίου 2012, έκανε το ντεμπούτο του για την πρώτη ομάδα, κατά τη διάρκεια ενός αγώνα της Σούπερλιγκ 2012-13 εναντίον του ΟΦΗ. Στις 22 Δεκεμβρίου 2014, σημείωσε το πρώτο του γκολ για τον Παναθηναϊκό, σε έναν αγώνα εναντίον της Κέρκυρας. Την 1η Απριλίου 2014, υπέγραψε νέο συμβόλαιο με ισχύ μέχρι το 2018.

### Σλόβαν Μπρατισλάβας
Στις 29 Ιουλίου 2017, η Σλόβαν Μπρατισλάβας ανακοίνωσε επισήμως την υπογραφή του με μονοετές συμβόλαιο για μη ανακοινωθείσα αμοιβή, καθώς ο 23χρονος παίκτης δεν βρισκόταν στα σχέδια του προπονητή των πρασίνων, Μαρίνου Ουζουνίδη.

### Βοϊβοντίνα Νόβι Σαντ
Στις 11 Ιουλίου 2018, υπέγραψε διετές συμβόλαιο με τη σερβική Βοϊβοντίνα.

### Απόλλων Σμύρνης
Στις 10 Ιουλίου 2019, υπέγραψε συμβόλαιο με τον Απόλλωνα Σμύρνης.

### Παναιτωλικός
Το καλοκαίρι του 2021 υπέγραψε στον Παναιτωλικό.

## Εθνική ομάδα
Ο Χουχούμης έχει αγωνιστεί με τις «μικρές» εθνικές Ελλάδας U18, U19 και U21. 

## Διακρίσεις

; Παναθηναϊκός 

* Κύπελλο Ελλάδας: 2013-14 

; Σλόβαν Μπρατισλάβας

* Κύπελλο Σλοβακίας: 2017-18

## Στατιστικά σταδιοδρομίας

: *Μέχρι τις 6 Οκτωβρίου 2018.*

## Παραπομπές


## Εξωτερικοί σύνδεσμοι
* Διαμαντής Χουχούμης στην ιστοσελίδα Παναθηναϊκός  
*Προφίλ στο Transfermarkt

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σλόβαν Μπρατισλάβας
Κατηγορία:Ποδοσφαιριστές Πρωταθλήματος Σλοβακίας
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Βοϊβοντίνα Νόβι Σαντ
Κατηγορία:Ποδοσφαιριστές Σουπερλίγκα Σερβίας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Α.Ε. Κηφισιάς
Υγεία στην Κύπρο

Το 2006, το προσδόκιμο ζωής για τους άνδρες στην Κύπρο ήταν 79 χρόνια και για τις γυναίκες τα 82 χρόνια. Η βρεφική θνησιμότητα το 2002 ήταν 5 βρέφη ανά 1.000 γεννήσεις ζώντων, συγκρινόμενη ευνοϊκά με τις περισσότερες ανεπτυγμένες χώρες.

Μια συστηματική πληθυσμιακή ανάλυση των θανάτων στον ενήλικο πληθυσμό (ηλικίας 15-59) που κυκλοφόρησε το 2010 στο ιατρικό περιοδικό The Lancet τοποθετεί τη Κύπρο ως τη χώρα με τα χαμηλότερα ποσοστά θνησιμότητας στις γυναίκες και τη 14η χαμηλότερη θνησιμότητα στους άνδρες.

Μια νέα μέτρηση του αναμενόμενου ανθρώπινου κεφαλαίου υπολογισμένο για τις 195 χώρες από το 1990 έως το 2016 και ορισμένο για κάθε κοόρτι γεννήσεων ως τα προσδοκόμενα χρόνια ζωής από 20 έως 64 ετών και προσαρμοσμένα στο μορφωτικό επίπεδο, την εκμάθηση ή την ποιότητα της εκπαίδευσης, και τη λειτουργική κατάσταση της υγείας δημοσιεύτηκε από το ιατρικό περιοδικό The Lancet τον Σεπτέμβριο του 2018. Η Κύπρος είχε την 20η υψηλότερη θέση.

## Σημαντικές διαγνώσεις
Οι τρεις πιο κοινές αιτίες θανάτου είναι κυκλοφορικές παθήσεις, νεοπλάσματα, και ασθένειες του αναπνευστικού. Οι δύο πιο κοινές μορφές καρκίνου είναι ο καρκίνος του προστάτη και ο καρκίνος του μαστού. Η ανοσοποίηση ενάντια στην ιλαρά φτάνει στο ποσοστό του 86% για τα μωρά ενός έτους και είναι το δεύτερο χαμηλότερο ποσοστό στην ΕΕ.

## Δείκτες υγείας
Από το 2013, το προσδόκιμο ζωής για τις γυναίκες ήταν 85 χρόνια και για τους άνδρες ήταν 80. Η βρεφική θνησιμότητα το 2002 ήταν 5 βρέφη ανά 1.000 γεννήσεις ζώντων, συγκρινόμενη ευνοϊκά με τις περισσότερες ανεπτυγμένες χώρες. Μια συστηματική ανάλυση του πληθυσμού των θανάτων στον ενήλικο πληθυσμό (ηλικίας 15-59) που κυκλοφόρησε το 2010 στο ιατρικό περιοδικό The Lancet, κατατάσσει τη Κύπρο ως χώρα με τα χαμηλότερα ποσοστά θνησιμότητας για τις γυναίκες και το 14ο χαμηλότερο ποσοστό θνησιμότητας για τους άνδρες.

## Διαβήτης
Το 2015 εκτιμάται ότι το 10.2% του πληθυσμού έχει διαβήτη, με προσεγγιστικό κόστος 2.295 δολαρίων ανά άτομο ανά έτος.

## Κάπνισμα
Τα ποσοστά των καπνιστών στην Κύπρο θεωρούνται υψηλά με βάση τα διεθνή πρότυπα. Τα στατιστικά στοιχεία του ΠΟΥ για το 1998 δείχνουν ότι το 38.5% των ανδρών ήταν καπνιστές.

## Παραπομπές


Κατηγορία:Κοινωνία της Κύπρου

Κυπρος
Θεοδώρα Καντακουζηνή

Με το όνομα **Θεοδώρα Καντακουζηνή** αναφέρονται τα εξής πρόσωπα:

* Θεοδώρα Καντακουζηνή (σύζυγος του Αλεξίου Γ΄ Μεγαλοκομνηνού), π. 1340-μετά το 1390, κόρη του Νικηφόρου Καντακουζηνού σεβαστοκράτορα.
* Θεοδώρα Παλαιολογίνα Καντακουζηνή Ραούλαινα π. 1240-1300, κόρη του Ιωάννη Καντακουζηνού πιγκέρνη της Νίκαιας και δούκα των Θρακησίων. Παντρεύτηκε πρώτα τον Γεώργιο Μουζάλωνα πρωτοβεστιάριο της Νίκαιας και μετά τον Ιωάννη Ραούλ πρωτοβεστιάριο της Κωνστντινούπολης.
* Θεοδώρα Παλαιολογίνα Αγγελίνα Καντακουζηνή, μητέρα του Ιωάννη ΣΤ΄ Καντακουζηνού.
* Θεοδώρα Καντακουζηνή (σύζυγος του Ορχάν) απεβ. μετά το 1381, κόρη του Ιωάννη ΣΤ΄ Καντακουζηνού.
* Θεοδώρα Καντακουζηνή (σύζυγος του Αλεξίου Δ΄ Μεγάλου Κομνηνού) απεβ. 1426, ίσως κόρη του πρωτοστράτορα Μανουήλ Καντακουζηνού ή του Θεοδώρου Παλαιολόγου Καντακουζηνού (θείου του Μανουήλ Β΄ Παλαιολόγου).
Φεγγαράκι μου λαμπρό

Το "**Φεγγαράκι μου λαμπρό**" αποτελεί ένα παιδικό δημοτικό τραγούδι, άρρηκτα συνδεδεμένο με την περίοδο της τουρκοκρατίας και το κρυφό σχολειό. Η ελληνική λαογραφία αναφέρει ότι τα παιδιά τραγουδούσαν το συγκεκριμένο τραγούδι κατά τη διάρκεια της νύχτας πηγαίνοντας προς το κρυφό σχολειό. Η μελωδία βασίζεται στο γαλλικό τραγούδι «Ah! Vous dirais-je Maman», που δημοσιεύθηκε το 1761.

## Στίχοι
Φεγγαράκι μου λαμπρόΦέγγε μου να περπατώΝα πηγαίνω στο σχολειό,Να μαθαίνω γράμματα,γράμματα σπουδάγματα,Του Θεού τα πράγματα,Ραψίματα, κεντήματα,Του Θεού θελήματα.
## Εναλλακτικοί Στίχοι
Φεγγαράκι μου λαμπρόΦέγγε μου να περπατώΝα πηγαίνω στο σχολειό,Να μαθαίνω γράμματα,γράμματα σπουδάγματα,Επιστήμης πράγματα,Ραψίματα, κεντήματα,Επιστήμης θελήματα.

## Παραπομπές

Φεγγαρακι μου λαμπρο
Κατηγορία:Παιδικά τραγούδια
Λευκόθεο Κλειστό Γυμναστήριο

To **Λευκόθεο Κλειστό Γυμναστήριο** είναι κλειστό στάδιο στην Έγκωμη στην Κύπρο. Ανήκει στον Κυπριακό Οργανισμό Αθλητισμού. Βρίσκεται δίπλα από το Μακάρειο Στάδιο. Ολοκληρώθηκε το 1982. Αποτελεί έδρα των ομάδων καλαθοσφαίρισης του ΑΠΟΕΛ, της ομάδα πετοσφαίρισης του ΑΠΟΕΛ και της ομάδας ποδοσφαίρου σάλας του ΑΠΟΕΛ.

Στο Λευκόθεο, εκτός από αγώνες καλαθόσφαιρας, πετοσφαίρισης και ποδοσφαίρου σάλας, μπορούν να διεξαχθούν αγώνες χειροσφαίρισης, αντιπτέρισης, γυμναστικής και πυγμαχίας.

## Παραπομπές


## Εξωτερικοί σύνδεσμοι
*"Λευκόθεο" Κλειστό Γυμναστήριο

Κατηγορία:Κλειστά στάδια στην Κύπρο
Νινόν Γκιγιόν-Ρομαρέν

Η **Νινόν Γκιγιόν-Ρομαρέν** (γεν. 15 Απριλίου 1995) είναι Γαλλίδα αθλήτρια του στίβου που εξειδικεύεται στο αγώνισμα του άλματος επί κοντώ.

Συμμετείχε με τη Γαλλία στο Παγκόσμιο Πρωτάθλημα Στίβου 2017. Συμμετείχε στο Ευρωπαϊκό Πρωτάθλημα Στίβου Ομάδων 2017 στη Σούπερ Κατηγορία, στη Λιλ, όπου κατέκτησε την 3η θέση με 4.45 μ.

Κατέκτησε το χρυσό μετάλλιο στους Μεσογειακούς Αγώνες 2018, με άλμα στα 4.46 μ. 

Στο Ευρωπαϊκό Πρωτάθλημα Στίβου 2018 κατέκτησε την 5η θέση στον τελικό του επί κοντώ, με άλμα στα 4.65 μ.

## Ατομικά ρεκόρ
* Ανοιχτός στίβος: 4.75 μ. (Μονακό 2018)
* Κλειστός στίβος: 4.72 μ. (Κλερμόντ-Φερρά 2018)

## Παραπομπές


Κατηγορία:Γάλλοι αθλητές του στίβου
Κατηγορία:Επικοντιστές